WORK-W1 เปิดเทรดวันแรกที่ 14.50 บ. โบรกฯ ชูเป้า 17.266-16.764 บ.
WORK-W1 เปิดเทรดวันแรกที่ 14.50 บ. ล่าสุด ณ 10.04 น. ราคาอยู่ที่ 15.20 บ. บล.ดีบีเอส วิคเคอร์ส (ประเทศไทย) ให้เป้า 17.266-16.764 บ. เมื่อราคาหุ้น WORK เคลื่อนไหวในกรอบ 43.85-43.15 บ. ล่าสุดราคาหุ้น WORK อยู่ที่ 43.50 บ. สูงสุดที่ 43.75 บ. ต่ำสุดที่ 43.50 บ.
19 ต.ค. 2558

บริษัท เวิร์คพอยท์ เอ็นเทอร์เทนเมนท์ จำกัด (มหาชน) จัดสรรให้แก่ผู้ถือหุ้นเดิม หรือ WORK-W1 ณ 10.04 น. ราคาอยู่ที่ 15.20 บาท โดยเปิดตลาดที่ 14.50 บาท  มูลค่าซื้อขาย 20.17 ล้านบาท
ขณะที่ราคาหุ้นบริษัท เวิร์คพอยท์ เอ็นเทอร์เทนเมนท์ จำกัด (มหาชน) หรือ WORK อยู่ที่ 43.50 บาท สูงสุดที่ 43.75 บาท ต่ำสุดที่ 43.50 บาท มูลค่าซื้อขาย 0.34 ล้านบาท ขณะที่ดัชนีโดยรวมบวก 0.35%
บล.ดีบีเอส วิคเคอร์ส (ประเทศไทย) ระบุในบทวิเคราะห์ฯ ประเมินมูลค่าเหมาะสมของใบสำคัญแสดงสิทธิที่จะซื้อหุ้นสามัญของWORK ใช้ชื่อย่อว่า WORK-W1 ตาม Black-Scholes แบบ Conservative จะได้มูลค่าในกรอบ 17.266-16.764 บาท เมื่อราคาหุ้น WORK เคลื่อนไหวในกรอบ 43.85-43.15 บาท โดยมี Dividend yield 0.10%, Dilution effect 7.71%, Risk free rate 4.00%, Volatility 42%
ส่วนมูลค่าเหมาะสมตาม Black-Scholes แบบ Aggressive จะได้มูลค่าในกรอบ 18.847-18.302 บาท เมื่อราคาหุ้น WORK เคลื่อนไหวในกรอบ 43.85-43.15 บาท โดยมี Risk free rate 4.00%, Volatility 42%
โดย WORK-W1 มีจำนวน  20,861,107 หน่วย อัตราการใช้สิทธิ 1 ใบสำคัญแสดงสิทธิ : 1 หุ้นสามัญใหม่ ราคาการใช้สิทธิ 38.10 บาทต่อหุ้น อายุใบสำคัญแสดงสิทธิ 4 ปี นับจากวันที่ออกใบสำคัญแสดงสิทธิ ซึ่งออกวันที่ 1 ต.ค. 58 ราคาใบสำคัญแสดงสิทธิ 0.00 บาทต่อหน่วย กำหนดวันใช้สิทธิครั้งแรก 25 พ.ย. 2558 ส่วนวันใช้สิทธิครั้งสุดท้าย 30 ก.ย. 2562